钦定古今图书集成/明伦汇编/官常典/第326卷 > 汉
## 钦定古今图书集成/明伦汇编/官常典/第326卷 > 汉

汉以刑辟归廷尉，设护军都尉，后更名“司寇。”又设尚
书三公曹，以主断狱。

按《汉书百官公卿表》：“护军都尉，秦官，武帝元狩四年
属大司马，成帝绥和元年居大司马府比司直，哀帝
元寿元年更名司寇，平帝元始元年更名护军。”
按《后汉书注》，《汉旧仪》曰：“尚书初置五曹，有三公曹，主
断狱。”

按《晋书职官志》：“成帝建始四年，罢中书宦者，又置尚
书五人，一人为仆射，而四人分为四曹，通掌图书秘
记章奏之事，各有其任。其一曰常侍曹，主丞相、御史
公卿事。其二曰二千石曹，主刺史郡国事。其三曰民
曹，主吏民上书事。其四曰主客曹，主外国夷狄事。后
成帝又置三公曹，主断狱。是为五曹。”